Diari Oficial de la Generalitat Valenciana


Sumari del DOGV 4902, del 14-12-2004 (2004/12473)

RESOLUCIÓ de 28 d'octubre de 2004, de la Direcció General d'Universitat i Formació Superior per la qual s'adjudiquen i deneguen beques per a la realització d'estudis universitaris durant el curs acadèmic 2003/2004 a les universitats públiques de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12466


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 28 d'octubre de 2004, de la Direcció General d'Universitat i Formació Superior per la qual s'adjudiquen i deneguen beques per a la realització d'estudis universitaris durant el curs acadèmic 2003/2004 a les universitats públiques de la Comunitat Valenciana. [2004/12288]
  
Atès el que disposa la base 17ª, paràgraf 2n., de l'Orde de 21 de juliol de 2003 de la Conselleria de Cultura, Educació i Esport (DOGV núm. 4.577, de 01.09.2003), per la qual es convoquen beques per a la realització d'estudis universitaris durant el curs acadèmic 2003/2004 a les universitats públiques de la Comunitat Valenciana.
  
D'acord amb el que disposa l'Orde de 26 d'abril de 2004, de la Conselleria de Cultura, Educació i Esport, per la qual s'amplia l'import global màxim previst en l'Orde de 21 de juliol del 2003, abans citada (DOGV núm. 4.761, de 26.05.2004).
  
Vistes les propostes dels Jurats de Selecció de Becaris i vistes les al·egacions presentades, per delegació del conseller de Cultura, Educació i Esport, segons l'Orde de 21 de juliol de 2003, resol:
  
Primer
  
Concedir la beca per a la realització d'estudis universitaris durant el curs acadèmic 2003/2004 en les universitats de la Comunitat Valenciana, als sol'licitants relacionats a l'Annex d'esta resolució.
  
Els alumnes beneficiaris de la beca no abonaran l'import de les taxes per serveis acadèmics universitaris corresponents al curs 2003/2004.
  
Segon
  
Denegar la beca als sol'licitants no relacionats a l'Annex d'esta resolució, pels motius que s'especifiquen als llistats definitius que s'exposaran als taulers d'anuncis de la Conselleria i en els dels rectorats de les universitats de la Comunitat Valenciana d'acord amb el que disposa la base 17ª, paràgraf 2n., abans esmentada.
  
Tercer
  
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, a l'efecte que en procedisquen a la compensació, d'acord amb el que establix la base 18.2 de la convocatòria aprovada per l'Orde de 21 de juliol de 2003, en la quantia següent:
  
Universitat de València-Estudi General 697.620,89 EUR
  
Universitat Politècnica de València 686.182,60 EUR
  
Universitat d'Alacant 253.011,62 EUR
  
Universitat Jaume I de Castelló 189.387,21 EUR
  
Universitat Miguel Hernández d'Elx 156.657,15 EUR
  
Quart
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, es podrà recórrer potestativament en reposició o bé plantejar directament el recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller d'Empresa, Universitat i Ciència, en el termini d'un mes comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.
  
València, 29 d'octubre de 2004.- El director general d'Universitat i Formació Superior (P.D. Orde de 21.07.03, DOGV núm. 4.577): José E. Capilla Romá.
  
ANNEX